Արվեստի ամբիոնը, որը նախկինում՝ ԳՊՄԻ մանկավարժության ամբիոնի կազմում թողարկել է կերպարվեստի և գծագրության ուսուցիչներ, 2005 թ-ին ձևավորվել է որպես առանձին՝ Կերպարվեստի ամբիոն: 2013-ին միավորվելով Երաժշտական կրթության ամբիոնին ստացել է «Կերպարվեստի, երաժշտության և նրանց դասավանդման մեթոդիկաների ամբիոն» անվանումը, իսկ 2017-ին կառուցվածքային փոփոխությունների արդյունքում մտել է ՇՊՀ-ի Հումանիտար գիտությունների և արվեստի ֆակուլտետի կազմ՝ որպես Արվեստի ամբիոն: Կերպարվեստի ամբիոնի առաջին վարիչն է եղել մանկավարժական գիտությունների թեկնածու, դոցենտ Աթանեսյան Լաուրան, ով մեծ ներդրում է ունեցել ամբիոնի ձևավորման և զարգացման գործում: Ամբիոնում դասավանդել են Հայաստանի վաստակաշատ արվեստագետներ՝ քանդակագործ Կոշտոյան Զավենը, գծանկարիչ Գասպարյան Հովհաննեսը, գեղանկարիչ Սաֆյան Նվերը: Այսօր էլ ամբիոնը համալրված է ճանաչված արվեստագետներով, Հայաստանի նկարիչների միության անդամներով: Ամբիոնում դասավանդում են քանդակագործ դոցենտ Արտուշ Պապոյանը, գեղանկարիչներ՝ պրոֆեսոր Վալերի Խաչատրյանը, դոցենտ Աշոտ Միքայելյանը և Անժելա Մանվելյանը, Հայաստանի դիզայներների միության անդամ, մանկավարժական գիտությունների թեկնածու Օֆելյա Կուրազյանը, արվեստագիտության թեկնածուներ՝ դոցենտ Արաքս Մարգարյանը և Հասմիկ Հարությունյանը, մանկավարժական գիտությունների դոկտոր Անահիտ Կիրակոսյանը, մանկավարժական գիտությունների թեկնածու դոցենտ Կարապետ Եղոյանը, տեխնիկական գիտությունների թեկնածու Հովհաննես Հարությունյանը, թատերական արվեստի մասնագետ Սամվել Համբարյանը: